ઇસ્લામાબાદ : કહેવાય છે કે દુધનો દાઝેલો છાસ પણ ફુંકી ફુંકીને પીવે. તેવી જ કંઇક પરિસ્થિતી હાલ પાકિસ્તાની વડાપ્રધાન નવાઝ શરીફ માટે સર્જાઇ છે. નવાઝ શરીફ સામે સૌથી મોટો સવાલ પોતાની પસંદગીનાં વ્યક્તિને પાકિસ્તાનનાં આગામી સેનાધ્યક્ષ બનાવવાનો છે. આ મુદ્દે નવાઝ શરીફ અને પાકિસ્તાનનાં હાલનાં સેનાધ્યક્ષ જનરલ રાહિલ શરીફની વચ્ચે રસાકસી ચાલી રહી છે. જનરલ રાહીલનો કાર્યકાળ નવેમ્બરમાં પુરો થઇ રહ્યો છે.